open-index/open-wikipedia-markdown huggingface dataset:
Katedrála svätého Michala archanjela (Carcassonne)

náhľad|katedrála svätého Michala archanjela

**Katedrála svätého Michala archanjela** () je katolícka gotická katedrála vo francúzskom meste Carcassonne.

## Dejiny
Pôvodne farský kostol zasvätený archanjelovi Michalovi bol postavený na predmestí mesta Carcassonne v roku 1247 na príkaz kráľa Ľudovíta IX.. Mal nahradiť pôvodnú stavbu zničenú počas obliehania mesta Raymondom Trencavelom v roku 1240. Pôvodné rozmery kostola boli malé, preto onedlho nestačil a v roku 1283 bol rozšírený.

Počas požiaru mesta, ktorý v roku 1355 spôsobili oddiely Čierneho princa, bol kostol ťažko poškodený. Počas následnej rekonštrukcie bolo rozhodnuté rozšíriť kostol do systému nového mestského opevnenia. Okolo kostola viedli asi 10 metrov široké priekopy, ktoré boli v 19. storočí zasypané a premenené na park.

V roku 1803 bolo rozhodnuté presunúť biskupské sídlo, ktoré bolo v stredoveku v katedrále Saint-Nazaire, do kostola svätého Michala archanjela a ten tak získal titul katedrály. Rozsiahla prestavba mala prispôsobiť stavbu novej funkcii, ale požiar v roku 1849 prácu výrazne narušil. V roku 1857 riadenie stavby prevzal architekt Eugène Viollet-le-Duc.

V roku 1886 bola katedrála zapísaná na zoznam historických pamiatok.

## Architektúra
Pôdorys katedrály je relatívne jednoduchý. Kostol je jednoloďový s ôsmimi radmi podpier a niekoľkými bočnými kaplnkami. Tie sú zdobené ružami, ktoré pridal Viollet-le-Duc. Chór sa skladá zo sedemhrannej apsidy, na ktorú sú napojené dve ďalšie apsidy. Kostol má veľké gotické okná s vitrážami zo 14. storočia, ktoré boli reštaurované krátko po požiari v roku 1849.

Hlavná loď je zakončená lomenými oblúkmi, ktoré boli vybudované v rokoch 1657 – 1752 namiesto pôvodných drevených, zatiaľ čo klenba kruchty pochádza z 13. storočia. Fasáda má rozetu o priemere 8 metrov. Ku kostolu je pripojená masívna zvonica, ktorá je v spodnej časti štvorcová a v hornej časti osemboká. Veža má osem zvonov.

## Literatúra
* Marcel Durliat, *L'église Saint-Michel de Carcassonne*, dans *Congrès archéologique de France. 131. session. Pays de l'Aude. 1973*, Société Française d'Archéologie, Paris, 1973 ;
* Pierre-Marie Auzas, *Trésor de la cathédrale Saint-Michel de Carcassonne*, dans *Congrès archéologique de France. 131e session. Pays de l'Aude. 1973*, Société Française d'Archéologie, Paris, 1973 ;
* Jean-Pierre Suau, *Alfred Gérente et le “vitrail archéologique” à Carcassonne au milieu du XIX.*, dans *Congrès archéologique de France. 131. session. Pays de l'Aude. 1973*, Société Française d'Archéologie, Paris, 1973 ;
* Jean-Marie Pérouse de Montclos (Dir.), *Le guide du patrimoine. Languedoc-Roussillon.*, Hachette, Paris, 606 p.

## Referencie

## Iné projekty

## Externé odkazy
* Záznam v evidencii historických pamiatok
* História a popis katedrály*

## Zdroj

Carcassonnel
Carcassonne
Kategória:Rímskokatolícke kostoly vo Francúzsku
Kategória:Historické pamiatky vo Francúzsku
Kategória:Carcassonne
Kategória:Stavby v departemente Aude
Zoznam írskych kardinálov

náhľad|Seán Brady
náhľad|Paul Cullen
náhľad|Michael Logue
Toto je **zoznam írskych kardinálov**:

## Žijúci kardináli
* Desmond Connell - kardinál od roku 2001
* Seán Brady - kardinál od roku 2007

## Zosnulí kardináli

### XIX. storočie
* Paul Cullen
* Edward MacCabe

### XX. storočie
* John D'Alton
* Michael Browne
* William John Conway
* John Murphy Farley
* Michael Logue
* Joseph MacRory
* Francis Patrick Moran
* Tomás Ó Fiaich
* Patrick Joseph O'Donnell

### XXI. storočie
* Cahal Brandan Daly

## Zdroj


Írsko
Péneleós

**Péneleós** (*Péneleós*) je v gréckej mytológii syn Hippalma z Téb a jeho manželky Asteropy.

Péneleós sa zúčastnil na výprave Argonautov do Kolchidy a neskôr trójskej vojny. Pred vojnou bol ako mnohí iní, nápadníkom krásnej Heleny, ktorá si nakoniec za manžela vybrala spartského kráľa Menelaa. Únos Heleny trójskym princom Paridom vyvolal potom trójsku vojnu.

Antický autor Pausanias uvádza, že sa Péneleós stal otcom syna Ofelta. Podľa Pausania po smrti tébskeho kráľa Thersandra v trójskej vojne, za vodcu ďalšej výpravy vybrali Pénelea, pretože Thersandrov syn Tisamenos bol ešte veľmi mladý. Na výpravu potom Péneleós zhromaždil vojsko, ktoré sa na dvanástich lodiach doplavilo k brehom Tróje. V krvavom boji sa mu spočiatku darilo. Na trójskej pláni zabil Trójanov Ilionea a Lykóna, ale následne ho vojenská šťastena opustila, keď ho zranil Polydamas. Z Homérovej Iliady jeho ďalší osud nie je známy, ale podľa niektorých neskorších antických autorov ho v najbližšom boji usmrtil oštepom Eurypylos. 
 
## Referencie a bibliografia

Kategória:Postavy gréckej mytológie
Kategória:Trójska vojna
Scheiße (Lady Gaga)

[náhľad|"Scheiße" na [Born This Way Ball]]
**Scheiße** je pieseň od americkej speváčky Lady Gaga z jej druhého štúdiového albumu Born This Way (2011). Pieseň bola napísaná a produkovaná Lady Gaga a RedOne, Text napísala v Európe v autobuse počas The Monster Ball Tour. "Scheiße" bola prvýkrát predstavená ako remix pri módnej prehliadke Thierryho Muglera, ktorá sa konala dňa 19 januára 2011.

## O piesni
„Scheiße“ je dance-popová pieseň s ťažkými syntetizátormi. Pieseň má tiež rýchly techno rytmus s electroclash a eurodisco vplyvmi. Gaga hovorí prvú slohu a časti refrénu piesne falošnou nemčinou. Pieseň má feministický tón a texty hovoria o posilnení postavenia žien. Pieseň dostala pozitívne recenzie od kritikov, ktorí pochválil jej ​​ťažký tanečný rytmus a chytľavý refrén, aj napriek kritike nemeckých textov a  prízvuku Gaga.

## Referencie


Kategória:Piesne Lady Gaga
Kategória:Dance-popové piesne
Kategória:Piesne z 2011
Kláštor Villers-Bettnach

thumb|Kláštor Villers-Bettnach 
**Kláštor Villers-Bettnach** () je bývalý kláštor vo francúzskom mestečku Saint-Hubert.

## Dejiny
Morimondský opát Henrich zo Sponheimu v roku 1132 hľadal miesto pre novú fundáciu. Lotrinský vojvoda Simon I. venoval cisterciánskym mníchom rozsiahle územie na ktorom v roku 1134 začala stavba kláštora. Mnísi úspešne kolonizovali tunajšiu krajinu, ovplyvňovali vzdelanosť a kultúrnu vyspelosť miestneho obyvateľstva. Zo svojich múrov vyslali päť zakladajúcich konventov. Kláštor zanikol v roku 1792. 

V roku 1905 bol zapísaný medzi monument historique.

## Referencie

## Externé odkazy
* Oficiálna stránka 

## Zdroj

Villers-Bettnach
Kategória:Románske stavby vo Francúzsku
Kategória:Historické pamiatky vo Francúzsku
Kategória:Stavby v departemente Moselle
Druhý dych

***Druhý dych*** bol slovenský romantický seriál, vysielaný od 2. januára 2012 do 18. januára 2013 na TV Doma.
Ide o prvý vlastný seriál tejto televízie. Je príbehom o neúplných rodinách, ktoré prežili veľkú stratu a musia hľadať spôsob, ako toto chýbajúce miesto vo svojom živote zaplniť. 

Druhý dych vznikol podľa rumunského formátu *Only Love*. V krajine pôvodu bol vysielaný na ženskom kanáli Acasa. Slovenská verzia seriálu bola kúpená aj českou TV Nova. Druhý dych sa v Česku vysielal pod názvom *Druhý život* s českým dabingom od 28. mája 2012. Od 9. júna 2014 sa vysielali reprízy o 18:00 hod na Markíze, kedy dočasne nahradil seriál Chlapi neplačú. Od začiatku júla sa reprízy Druhého dychu presunuli a začali vysielať na TV Doma každý pracovný deň o 16:00. Od 9. októbra 2017 vysielala TV Doma v pracovné dni opäť reprízu 1. série cca o 05:35 hod.

## Dej

Úspešný architekt Daniel sa stará o rodinu, firmu a malú dcérku. Dva roky po smrti manželky musí svoj život znovu stavať od základov. Ako každý človek má právo milovať a byť milovaný a vyplniť miesto milovanej manželky inou ženou. Malá Barborka vie, ktorá je pre ňu a pre ocka tá pravá. Ako dieťa inštinktívne cíti to, čo dospelý Daniel rozumom popiera. A tak Daniel a Barborkina učiteľka Anna bojujú s vnútornými prekážkami, ktoré im bránia priznať si, čo k sebe cítia.

## Postavy

## Série

## Časti
### 1. séria (2012)

### 2. séria (2012-2013)

Kategória:Slovenské televízne seriály
Radnica v Rambervillers

thumb|Radnica v Rambervillers

**Radnica v Rambervillers** je renesančná stavba vo francúzskom meste Rambervillers. Stojí na *Place du 30-Septembre-1944*. 

## Dejiny
Radnica bola postavená v roku 1581 na mieste bývalej radnice poškodenej v roku 1557 vojakmi baróna de Polwiller. Medzi monument historique bol zaradená v roku 1900.

Veľká budova s podlubiami stojí voľne na priestranstve. Na jej stavbu bol použitý červený pieskovec. Interiéry majú drevené stropy a prízemie s prvým poschodím spája točité schodisko.

## Referencie

## Iné projekty

## Zdroj

Kategória:Radnice vo Francúzsku
Kategória:Historické pamiatky vo Francúzsku
Kategória:Renesančné stavby vo Francúzsku
Kategória:Stavby v departemente Vosges
Kategória:Rambervillers (obec)
Kostol Notre-Dame-de-la-Tronchaye

náhľad|Kostol Notre-Dame-de-la-Tronchaye 

**Kostol Notre-Dame-de-la-Tronchaye** je rímskokatolícky farský kostol v obci Rochefort-en-Terre postavený v plamienkovej gotike. 

Stavba je od roku 1931 chránená ako monument historique.

## História kostola
Kaplnka v Rocheforte je prvýkrát spomínaná v 12. storočí. Bola postavená v románskom slohu ako dokladajú stopy na stene severného transeptu a zvonica, ktorá slúžila ako opevnená veža. Súčasný kostol bol z veľkej časti postavený v 15. storočí ako farský kostol. V roku 1498 tu bola ustanovená kolegiátna kapitula. Kostol bol vybavený chórovými lavicami a lektoriom, ktoré bolo neskôr nahradené ochodzou. Kostol bol na severnej strane prestavaný a rozšírený v štýle plamienkovej gotiky (prestavba bola ukončená roku 1533).

V 17. storočí bol chór, kde slúžili omše kanonici, uzatvorený kamenným polychromovaným retabulom (1610). Kolegiatúra bola rozšírená o novú južnú loď pre vstup farníkov. Zariadená kolegiatúra získala dve retabule pochádzajúce z bývalého kláštora v Malansac.

V kostole sa už v 12. storočí nachádzala socha Panny Márie: Notre Dame-de-la-Tronchaye. Rochefort sa preto stal pútnickým miestom. V roku 1925 pápež povolil korunováciu sochy Panny Márie.

Pred kostolom sa nachádza súsošie Kalvárie.

## Referencie

## Iné projekty

## Externé odkazy
* Záznam v evidencii historických pamiatok

## Zdroj

Rochefort-en-Terre
Kategória:Gotické stavby vo Francúzsku
Kategória:Rímskokatolícke kostoly vo Francúzsku
Kategória:Historické pamiatky vo Francúzsku
Kategória:Stavby v departemente Morbihan
Hokej na kolieskových korčuliach na Svetových hrách 2001

**Hokej na kolieskových korčuliach na Svetových hrách 2001** bol turnaj v hokeji na kolieskových korčuliach, ktorý sa konal v rámci multišportového podujatia Svetových hier 2001. Konal sa v meste Akita, v Japonsku od 17. do 20. decembra 2001, za účasti 6 mužských tímov. Ešte v auguste 2001 figurovali namiesto Austrálie a Anglicka družstvá Talianska a Macaa. Hokejový turnaj sa organizuje od prvých hier v roku 1981, a toto bolo jeho 5. vydanie. Štvrtýkrát na turnaji zvíťazili Portugalčania a stali sa aj posledným víťazom hokejového turnaja na Svetových hrách. 

Všetky zápasy sa hrali v aréne Akita Prefectural Skating Rink. Turnaj sa skladal iba zo základnej časti.

## Aréna

## Výsledky

## Konečné poradie

## Referencie

## Externé odkazy
* Archívna oficiálna stránka Svetových hier 2001 /
* Hokejový portál rink-hockey.net  

## Zdroj
* Svetové hry 2001 na stránke rink-hockey.net  
* Svetové hry 2001 na archívnej stránke sport123.com 

Kategória:Hokej na kolieskových korčuliach v 2001
Kategória:Hokej na kolieskových korčuliach na Svetových hrách
Kategória:Svetové hry 2001
Hlavica (architektúra)

thumb|Egyptská hlavica (Philae)  
**Hlavica** je architektonické zakončenie hornej časti stĺpu, piliera, alebo pilastra. V reze je hlavica spravidla širšia než je prierez drieku stĺpa. Pôvodne slúžila na nadviazanie kladia, prípadne klenby a rebier na stĺp, neskôr sa stala prevažne dekoratívnym prvkom. 

## Dejiny
Jej podoba sa vyvíjala po stáročia a najstaršie hlavice, egyptské aj grécke, prezrádzajú pôvod z architektúry drevených stavieb. V kamennej architektúre spočíval na hlavici spoj dvoch susedných kvádrov, kladia.
Výzdoba hlavíc charakterizuje rôzne obdobia a slohy. Z egyptského staviteľstva sú známe formy, kde základným ozdobným prvkom bol list, alebo kvet, a to parys, lotos, alebo palmeta, a figurálne hlavice v podobe hlavy bohyne Hathor.
Z Prednej Ázie sú známe hlavice zoomorfné - prevažne levie a býčie hlavy.
V klasickej rádovej architektúre bola hlavica charakteristická pre určitý rád - dórska, iónska, korintská, kompozitná a toskánska. Kompozitná hlavica je tvarovo najčlenitejšie, v ďalšom období dochádza k výraznému tvarovému zjednodušovaniu hlavíc; z doby románskej sú známe hlavice kalichové, ihlancové, kubické, košové, poštárové, ale aj figurálne. V gotike sa tvar hlavíc prispôsobuje gotickému tvarosloviu - napr. hlavica kružbová, opäť sa objavujú hlavice vegetabilné (listové), zoomorfné (fantazijné zvieratá) a antropomorfné (maskaron).

V neskorej gotike strácajú hlavice význam a z architektúry ustupujú. Nemiznú však definitívne, objavujú sa v čistej, alebo modifikovanej forme aj v nasledujúcich slohoch, väčšinou ako repliky antických rádov, avšak bohato zdobené, niekedy pozlátené a podobne. V renesancii a v baroku často na polostĺpoch a pilastroch, v klasicizme ako návrat ku starovekým vzorom.

## Galéria

Súbor: Temple of Hephaestus south-western corner.jpg |Dórska hlavica (Héfaistov chrám, Atény)
Súbor: Erechtheum03.jpg|Iónska hlavica (Erechtheion, Atény)
Súbor: Cisterna basilica capitol.jpg|Korintská hlavica (Cisterna, Konštantinopol)
Súbor: Vezelay chapiteau cloître2.jpg|Románska hlavica (Vézelay, Francúzsko)



Súbor: Millstatt - Stfiftskirche - Kreuzgang -Detail -2.jpg|Románska figurálna hlavica (Milstatt, Rakúsko)
Súbor: Agneskloster Kapitell 2.jpg|Gotická hlavica (Kláštor sv. Anežky, Praha)
Súbor: Palazzo pazzi quaratesi, capitello 01.JPG|Renesančná hlavica (Palazzo Pazzi, Florencia)
Súbor: Donaualtheim St. Vitus Kapitell 16.JPG|Rokoková hlavica (Donaualtheim, Nemecko)


## Literatúra
* B. Fletcher, *A history of architecture*. New York: Scribner 's 1948
* J. Herout, *Šlabikár návštevníkov pamiatok*. Praha 1978. Str 135
* *Ottův slovník naučný*, heslo Hlavica. Sv 11, str 348

## Pozri aj
* Abakus

## Referencie

## Iné projekty

## Zdroj

Kategória:Architektonické prvky
Kategória:Architektúra v starovekom Grécku
Kategória:Architektúra v starovekom Ríme
Kategória:Románska architektúra
Kategória:Gotická architektúra
Kategória:Renesančná architektúra
Kategória:Baroková architektúra
Kategória:Klasicistická architektúra
Farský kostol

thumb|Farský kostol v Žiline  
**Farský kostol** je v územnom členení rôznych kresťanských cirkví hlavný kostol farnosti (lat. *Parochia*, z gr. *Paroikia*, susedstvo), kde sídli farár. Ak je kostol zvyčajne sídlom dekana, nazýva sa **dekanský**, plní ale rovnakú funkciu. Vedľajšie kostoly farnosti sa nazývajú filiálne.

## Popis
V katolíckej cirkvi je farnosť právnickou osobou, ktorú zriaďuje diecézny biskup. Vo farskom kostole sa majú pravidelne konať bohoslužby a tiež krsty, svadby a pohreby farníkov. Veriaci už dnes nie sú viazaní k svojej farnosti, ako tomu bolo predtým, ale im kánon 857 CIC odporúča, aby sa na bohoslužbách zúčastnili práve tu. 

Podobne je tomu v luteránskych cirkvách v Nemecku a v škandinávskych krajinách, kde sa namiesto farnosť hovorí cirkevná obec (*Kirchengemeinde*). Pojem farský kostol sa však v poslednej dobe užíva menej často.

V Anglicku a Škótsku je farská organizácia takmer úplná a užívajú ju anglikáni i presbyteriáni.

## Literatúra
* *Ottův slovník naučný*, heslo Farár. Sv 9, str 17

## Zdroj


Kategória:Územné členenie cirkvi
Hollywood Boulevard

right|thumb|Hollywood Boulevard

**Hollywood Boulevard** () je preslávená ulica tiahnúca sa losangeleskou štvrťou Hollywood v Kalifornii v USA. Vo svojej východnej časti prechádza ďalšími časťami Hollywoodu – Little Armenia a Thai Town.

Na turisticky najrušnejšej časti Hollywood Boulevard, medzi Gower Street a La Brea Avenue, sa nachádza tzv. *Hollywood Walk of Fame* – Hollywoodsky chodník slávy, ktorý tu vznikol v roku 1958 ako pocta umelcom pôsobiacim v zábavnom priemysle.

Na ulici sídli však rada ďalších kultúrnych pamiatok, preslávených kín, obchodov a multifunkčných budov prevádzkovaných filmovým a hudobným priemyslom.

Od roku 1887 niesla ulica meno Prospect Avenue, a to až do pripojenia k mestu Los Angeles v roku 1910.

Na Hollywood Boulevard sa nachádza niekoľko zastávok červenej linky losangeleského metra (Metro Red Line), ktoré tu boli otvorené po predĺžení podzemnej dopravnej siete v roku 1999 z Downtownu do San Fernando Valley. Zastávky sa nachádzajú na križovatkách Hollywood Blvd. s Western Avenue, Vine Street a Highland Avenue.

## Pamiatky a významné miesta
thumb|Grauman's Chinese Theatre
* Capitol Records Tower - trinásťiposchodová budova Capitol Records, kde sídli mnoho nahrávacích štúdií
* Bob Hope Square - križovatka Hollywood Boulevard a Vine Street
* Dolby Theatre - divadlo, kde sa každoročne udeľujú Oscary
* El Capitan Theatre - pôvodne divadlo, neskôr kino v štýle art deco, v ktorom sa premietala premiéra Občana Kanea
* Frederick's of Hollywood] - svetoznámy obchod so spodnou bielizňou vystavujúci podprsenky filmových hviezd
* Hollywood Sign (Nápis Hollywood) - preslávený nápis na Hollywoodskych pahorkoch nad Hollywoodom
* Hollywood and Highland - nákupné a zábavné komplex, ktorého súčasťou je aj Kodak Theatre
* Hotel Hollywood Roosevelt - hotel z 20. rokov a dejisko prvého odovzdávania Oscarov v histórii
* Hollywood Walk of Fame - hollywoodsky chodník slávy
* Hollywood Wax Museum - voskové múzeum hviezd šoubiznisu
* Hollywood Masonic Temple - budova, v ktorej sídli štúdio talk show *Jimmy Kimmel Live!*
* Mann's Chinese Theatre - divadlo v čínskom štýle, na ktorého nádvorí sa v betóne nachádza odtlačky rúk a nôh mnohých hviezd šoubiznisu
* Grauman's Egyptian Theatre - preslávené kino, ktoré bolo miestom úplne prvé hollywoodske premiéry filmu **Robin Hood'' z roku 1922
* Musso & Frank Grill - legendárna reštaurácia, ktorej častými hosťami boli Charles Bukowski, William Faulkner, alebo Raymond Chandler
* Ripley's Believe It Or Not! Odditorium - múzeum zasvätené bizarnosti s modelom tyranosaura rex na streche

## Pozri aj
* Sunset Boulevard

## Iné projekty

## Zdroj

Kategória:Ulice v USA
Kategória:Los Angeles
Kategória:Doprava v Kalifornii
Kategória:National Register of Historic Places
Jana Navarrská

**Jana Navarrská** (* asi 1370, Pamplona, Španielsko - † 10. júl 1437, Londýn, Spojené kráľovstvo) bola bretónska vojvodkyňa a anglická kráľovná. 

## Životopis
Bola dcérou navarrského kráľa Karola II. a Jany, dcéry francúzskeho kráľa Jána II.

V októbri 1386 sa stala treťou manželkou dovtedy bezdetného, takmer päťdesiatročného bretónskeho vojvodu Jána, a porodila mu početné potomstvo. Vojvoda zomrel koncom roka 1399 a Jana sa stala regentkou maloletého syna. 

Po štyroch rokoch vdovstva sa vydala za anglického kráľa Henricha, s ktorým sa údajne citovo zblížila počas jeho exilu v Bretónsku. Kráľ trpel chronickou kožnou chorobou, ktorá ho v roku 1413 stála život. V roku 1419 bola Jana obvinená z čarodejníctva a odsúdená do domáceho väzenia na hrade Pevensey v Sussexe. Po štyroch rokoch väzenia pokračovala v nenápadnom živote na hrade Nottingham. 

Zomrela v roku 1437, pochovali ju po Henrichovom boku v Canterbury.

## Referencie

## Iné projekty

## Zdroj

Kategória:Narodenia v 1370
Kategória:Úmrtia 10. júla
Kategória:Úmrtia v 1437
Kategória:Regentky
Kategória:Kráľovské manželky Anglicka
Kategória:Dámy Podväzkového rádu
Kategória:Osobnosti z Pamplony
Kategória:Regenti Bretónska
Ortopédia

náhľad|vpravo|Osteosyntéza pravej stehennej kosti
**Ortopédia** z  a , čo zrejme súvisí s pozornosťou správneho vývinu pohybového aparátu u detí je základný medicínsky odbor spolupracujúci s ďalšími medicínskymi odbormi, ktorý sa zaoberá prevenciou, diagnostikou, liečbou, posudzovaním a výskumom ochorení a úrazov pohybového ústrojenstva všetkých vekových kategórií. Okrem možností konzervatívnej liečby, najmä medikamentóznej a rehabilitačnej využíva aj operačné liečebné postupy, ktoré sú v odbore ortopédia dominantné.

## Referencie

## Iné projekty

## Externé odkazy
* American Academy of Orthopaedic Surgeons 

Kategória:Chirurgia
Kategória:Medicínske odbory
Cloud 9

„**Cloud 9**“ je skladba anglickej speváčky Ms. Dynamite a anglického hudobného producenta Shy FX. Ako singel bola vydaná dňa 20. októbra 2013 cez vydavateľstvo Digital Soundboy. Skladba sa tiež objaví na nadchádzajúcom EP od Ms. Dynamite. V britskom rebríčku UK Singles Chart dosiahol 62. miesto.

## Videoklip
Videoklip k skladbe bol zverejnený na kanáli Ms. Dynamite na YouTube dňa 7. októbra 2013 s celkovou dĺžkou štyri minúty.

## Zoznam skladieb

## Pozície v rebríčkoch

## Referencie

## Zdroj

Kategória:Single z 2013
Kategória:Anglické piesne
Kategória:Drum and bassové piesne
Kategória:Reggae piesne
Kategória:Piesne z 2013
Pozemný hokej na Ázijských hrách

[náhľad|Zápas v pozemnom hokeji žien na [Ázijské hry 2014|Ázijských hrách 2014]]
**Pozemný hokej na Ázijských hrách** je hokejový turnaj, ktorý sa koná v rámci multišportového poduajtia Ázijských hier a ktorý organizuje Ázijská federácia pozemného hokeja (ASHF). Do programu hier bol turnaj oficiálne zaradený na 3. ázijských hrách v roku 1958 v Tokiu, vtedy len v mužskej kategórii. Turnaj v pozemnom hokeji sa odvtedy koná na hrách pravidelne. Ženy mali premiéru až na 9. ázijských hrách v roku 1982 v Naí Dillí. V mužskej kategórii na hrách dominujú družstvá ,  a ; v ženskej kategórii sú to  a .

Podujatie tiež slúži ako kvalifikácia ázijských družstiev na hokejový turnaj Letných olympijských hier.

## Turnaj mužov
### Zoznam

Pozn.: Hry sa mali konať v roku 2022, ale kvôli pandémii COVID-19 boli presunuté na rok 2023.

### Medailová bilancia družstiev

### Účasti mužských družstiev na Ázijských hrách
(do 2022)

## Turnaj žien
### Zoznam

Pozn.: Hry sa mali konať v roku 2022, ale kvôli pandémii COVID-19 boli presunuté na rok 2023.

### Medailová bilancia družstiev

### Účasti ženských družstiev na Ázijských hrách
(do 2022)

## Externé odkazy
* Oficiálna stránka Ázijskej federácie pozemného hokeja 
* Pozemný hokej na oficiálnej stránke Ázijského olympijského výboru  

## Zdroje
* Ázijské hry na stránke Ázijskej federácie pozemného hokeja *archive.org* 
* Hokejový turnaj mužov a žien Ázijských hier na stránke todor66.com 
* Hokejový turnaj mužov a žien Ázijských hier na stránke the-sports.org
Ostredok (vrch v Malej Fatre)

**Ostredok** () je nevýrazný vrch v Krivánskej Malej Fatre. Nachádza sa v rázsoche, vybiehajúcej južným smerom z Malého Kriváňa a jeho severným susedom je Meškalka () Sčasti kosodrevinou zarastený lúčnatý vrchol poskytuje zaujímavý výhľad, ktorý sa otvára najmä južným smerom do Turčianskej kotliny.

## Turistické trasy
* po  značke:
** z vrcholu Malého Kriváňa ()
** od osady Jarolím v Sučianskej doline

## Referencie

## Pozri aj
* Zoznam vrcholov v Malej Fatre

## Zdroj
* Poloha na turistickej mape

Kategória:Vrchy v Malej Fatre
Kategória:Tisícovky na Slovensku
Meškalka

**Meškalka** () je vrch v strednej časti Krivánskej Malej Fatry. Leží v masíve Malého Kriváňa, približne  severne od Vrútok. 

## Poloha
Nachádza sa v severnej polovici pohoria, v juhozápadnej časti geomorfologického podcelku Krivánska Fatra a jej najatraktívnejšej časti Krivánske Veterné hole. Vrch leží v Žilinskom kraji, na území okresu Martin a zasahuje na katastrálne územie mesta Turany a obce Sučany. Nachádza sa v rázsoche, vybiehajúcej juhozápadným smerom z Malého Kriváňa a najbližšími vrcholmi sú západne ležiaci Stratenec () a Biele skaly (), južným smerom leží Ostredok (), východne Mojský grúň () a severovýchodne situovaný dominantný Malý Kriváň ().

## Opis
Vrch v juhozápadnej časti masívu Malého Kriváňa je od druhého najvyššieho vrchu pohoria oddelený sedlom. Jeho bočný hrebeň pokračuje južným smerom na Ostredok () a *Veľkú Kráľovú* (). Vrcholovú časť pokrýva nesúvislý porast kosodreviny, čo miestami sťažuje výhľad. Severné a západné svahy odvodňuje Biely potok Sučianskou dolinou, juhovýchodné potok *Krchová* priamo do Váhu.

### Výhľady
Hôľnatý, čiastočne kosodrevinou porastený vrchol umožňuje výhľad na široké okolie. Severovýchodný horizont zatieňujú mohutné susedné vrcholy, zaujímavý pohľad je však na juhozápadnú časť hlavného hrebeňa Krivánskej Fatry i na Turčiansku kotlinu a Martinské hole. Pri vhodných podmienkach sa na horizonte objavujú vrchy Nízkych Tatier, Veľkej Fatry i Vtáčnika. Ponad nižšie časti hrebeňa sú viditeľné Súľovské vrchy, Javorníky, Kysucká vrchovina a tisícovky Moravsko-sliezskych Beskýd.

## Prístup
Na vrchol nevedie značkovaný chodník a je dostupný odbočkou v sedle Meškalky z chodníka na Malý Kriváň.
* po  značke:
** z vrcholu Malého Kriváňa ()
** zo Sučian Sučianskou dolinou

## Referencie

## Pozri aj
* Krivánska Fatra
* Zoznam vrcholov v Malej Fatre

## Iné projekty

## Externé odkazy
* Poloha na turistickej mape

Kategória:Vrchy v Malej Fatre
Kategória:Tisícovky na Slovensku
Kategória:Vrchy v okrese Martin
Morenie

**Morenie** je prenikanie špeciálne určenej farby medzi vlákna dreva. Na povrchu zanecháva pigmentáciu. Namorený materiál zanecháva nenávratne pigmenty. Moridlá na drevo sú dostupné v rôznych odtieňoch napr. jelša, kalvados, hruška či orech.

## Proces morenia
Materiál sa pred morením vybrúsi a vyhladí. Povrch na morenie sa dokonale očistí od všetkých nečistôt (prach, piliny). Morenie sa realizuje tromi spôsobmi: štetcom, hubkou alebo valčekmi. Rýchlosť morenia a jeho vyschnutia zavisí od druhu materiálu. 

## Druhy moridiel
Rozlišujeme:
* Práškové moridlá - rozpustné vo vode.
* Liehové moridlá -  pripravené  pigmenty, ktoré sú rozpustené v liehu.
* Hydrovosky - nanášajú sa hubkou.

## Pozri aj
* Lakovanie
* Lak

Kategória:Lakovanie
Autofonos

**Autofonos** (*Autofonos*) je v gréckej mytológii otec Polyfonta z Téb. 

Autofonos je postavou Homérovej Iliady. Jeho meno však zaznie len v štvtom speve, kde je uvedený ako otec Polyfonta. Mykénsky vládca Agamemnón tam pripomína Diomédovi slávne skutky jeho otca Tydea. V Agamemnónovom príbehu, bol Tydeus spojencom Polyneika. Keď vstúpil do Téb, napadol a porazil tébskych vodcov. Eteokles potom poslal Polyfonta a Haimónovho syna Maióna s päťdesiatimi mužmi, aby prepadli vracajúceho sa Tydea, ale Tydeus ich okrem Maióna zabil všetkých. 

## Referencie

Kategória:Postavy gréckej mytológie
Úplaz (vrch v Krivánskej Fatre)

**Úplaz** () je vrch Malej Fatry. Nachádza sa v Krivánskej časti pohoria, približne  severne od Turian. 

## Poloha
Nachádza sa v severnej časti pohoria, v strednej časti geomorfologického podcelku Krivánska Fatra a jej najatraktívnejšej časti Krivánske Veterné hole. Vrch leží v Žilinskom kraji, v okrese Martin a katastrálnom území obce Šútovo. Najbližším vrcholom je v hlavnom hrebeni ležiaci, nevýrazným sedlom oddelený južný vrchol Stien (), z ktorého juhovýchodným smerom vybieha aj rázsocha Úplazu.

## Opis
Kosodrevinou pokrytý vrch v strednej časti Krivánskej Fatry leží mimo hlavného hrebeňa pohoria. Ten vedie severozápadne od Úplazu a v tejto časti pohoria sa stáča zo severo-južného smeru na východo-západný. Severne leží hrebeň dvojvrcholu Steny (), severozápadne vrch Hromové () a západne Chleb (). Južným smerom sa svahy zvažujú do Turčianskej kotliny a východne, nad Šútovskou dolinou sa nachádza vrch Žobrák (). Celý masív je pokrytý porastom kosodreviny a nakoľko sa nachádza v NPR Šútovská dolina (v Národnom parku Malá Fatra), je turistom bežne neprístupný. Prakticky celý masív je odvodňovaný prítokmi Šútovského potoka priamo do Váhu. 

### Výhľady
Vrchol Úplazu bez vyššej vegetácie umožňuje výhľad najmä južným a východným smerom, severný a západný horizont obmedzujú vyššie vrcholy hlavného hrebeňa. Pozorovať možno okolité vrchy Krivánskej Fatry i vrcholy Martinských holí, výborne viditeľná je Turčianska kotlina, Chočské vrchy a Veľká Fatra. Pri vhodných podmienkach sa na horizonte objavujú vrchy Západných a Nízkych Tatier, Vtáčnika, Strážovských vrchov a na severovchode aj Oravskej Magury.

## Prístup
Na vrchol nevedie značkovaný chodník a je dostupný odbočkou z chodníka ku chate pod Chlebom nevýrazným sedlom.
* po  značke:
** od chaty pod Chlebom cez rázcestie *Kopiská*
** zo Šútova cez Šútovskú dolinu

## Referencie

## Pozri aj
* Krivánska Fatra
* Zoznam vrcholov v Malej Fatre
* Národná prírodná rezervácia Šútovská dolina

## Iné projekty

## Externé odkazy
* Poloha na turistickej mape

Kategória:Vrchy v Malej Fatre
Kategória:Tisícovky na Slovensku
Kategória:Vrchy v okrese Martin
Kostlivého ulica

**Kostlivého ulica** je ulica v Bratislave, v mestskej časti Ružinov. Nachádza sa v miestnej časti Pošeň. Je pomenovaná podľa slovenského lekára a vysokoškolského profesora Stanislava Kostlivého (1877 – 1946).

## Popis
Ulica je situovaná v smere juh-sever. Na južnom konci vyúsťuje do Peterskej ulice. Na severnom konci ústi do Seberíniho ulice.

Na západnej strane ulice sa nachádza areál Gymnázia Ladislava Novomeského a nezastavaná plocha. Na východnej strane sa nachádza 3-poschodový panelový bytový dom z druhej polovice 60. rokov 20. storočia.

Ulica je v celej dĺžke koncipovaná ako chodník. Prístup k bytovému domu motorovým vozidlom je po paralelnej komunikácii na východnej strane, ktorá vyúsťuje do Peterskej ulice. Do tejto komunikácie z východnej strany ústi Albrechtova ulica a Babuškova ulica.

## Blízke ulice
* Albrechtova ulica
* Babuškova ulica
* Peterská ulica
* Seberíniho ulica

## Referencie

## Iné projekty

## Externé odkazy
* Kostlivého ulica na mape Bratislavy
* Kostlivého ulica na portáli OMA.sk

Kategória:Ulice v Ružinove
Babuškova ulica

**Babuškova ulica** je ulica v Bratislave, v mestskej časti Ružinov.  Nachádza sa v miestnej časti Pošeň. Je pomenovaná podľa Janka Babuška.

## Popis
Ulica je situovaná v smere západ-východ. Na západnom konci vyúsťuje do Kostlivého ulice. Zo severnej strany do nej ústi spojka s rovnobežnou Seberíniho ulicou.
Z južnej strany do nej ústi Gregorovej ulica. Na východnom konci vyúsťuje do Ulice Viliama Figuša-Bystrého.

Na ulici sa nachádzajú panelové bytové domy z druhej polovice 60. rokov 20. storočia a miestne zdravotné stredisko.

Ulica je prejazdná od vyústenia do Kostlivého ulice po spojku so Seberíniho ulicou. Ďalej pokračuje ako chodník až po východný koniec.

## Referencie

## Iné projekty

## Externé odkazy
* Babuškova ulica na mape Bratislavy

Kategória:Ulice v Ružinove
Peterská ulica

**Peterská ulica** je ulica:
* v Bratislave, pozri Peterská ulica (Bratislava)
* v Borskom Mikulasi, pozri Peterská ulica (Borský Mikuláš)

Kategória:Rozlišovacie stránky – Ulice
Hailee Steinfeldová

**Hailee Steinfeldová** (; * 11. december 1996, Los Angeles, Kalifornia) je americká filmová a televízna herečka. Za úlohu Mattie Rossovej vo filme *[[Skutočná guráž]]* z roku 2010 bola nominovaná na Oscara a cenu BAFTA.

## Filmografia
* 2007 - *Back to You*
* 2010 - *Summer Camp*
* 2010 - *Skutočná guráž*
* 2013 - *Romeo and Juliet*
* 2013 - *Enderova hra*
* 2013 - *Hateship, Loveship*
* 2013 - *Can a Song Save Your Life?*
* 2014 - *3 Days to Kill*
* 2015 - *Pitch Perfect 2*
* 2016 - *The edge of seventeen*
* 2017 - *Pitch Perfect 3*
* 2018 - *Bumblebee*
* 2021 - *Hawkeye*

## Referencie

## Iné projekty

## Externé odkazy
*
*

Kategória:Filmové herečky USA
Kategória:Televízne herečky USA
Kategória:Držitelia Critics' Choice Movie Awards
Kategória:Detskí herci
Kategória:Filmové herečky židovského pôvodu
Kategória:Televízne herečky židovského pôvodu
Kategória:Osobnosti USA židovského pôvodu
Kategória:Osobnosti USA anglického pôvodu
Kategória:Osobnosti USA nemeckého pôvodu
Kategória:Osobnosti USA filipínskeho pôvodu
Kategória:Osobnosti z Los Angeles
Martákovej ulica

**Martákovej ulica** je ulica v Bratislave, v mestskej časti Ružinov. Nachádza sa v miestnej časti Pošeň. Je pomenovaná podľa slovenskej poetky, dramatičky a prekladateľky Márie Rázusovej-Martákovej (1905 – 1964).

## Popis
Ulica je situovaná v smere západ-východ. Na západnom konci ústi do Podlučinského ulice. Na východnom konci ústi do ulice Viliama Figuša-Bystrého.

Na severnej strane ulice sa nachádzajú 3-poschodové panelové bytové domy z druhej polovice 60. rokov 20. storočia. Na južnej strane sa nachádza parkovisko predajne potravín Lidl s vjazdom z Podlučinského ulice.

Ulica je po celej dĺžke koncipovaná ako chodník.

## Referencie

## Iné projekty

## Externé odkazy
* Martákovej ulica na mape Bratislavy
* Martákovej ulica na portáli OMA.sk

Kategória:Ulice v Ružinove
Hole (vrch v Malej Fatre)

**Hole** () sú vrch Malej Fatry. Nachádza sa v Krivánskej časti pohoria v rázsoche, vybiehajúcej severozápadným smerom z Koniarok, približne  južne od Terchovej.

## Poloha
Nachádza sa v severnej časti pohoria, v centrálnej časti geomorfologického podcelku Krivánska Fatra a jej najatraktívnejšej časti Krivánske Veterné hole. Vrch leží v Žilinskom kraji, v okrese Žilina a zasahuje na katastrálne územie obce Belá. Najbližšími vrcholmi sú juhovýchodným smerom ležiace Koniarky () v hlavnom hrebeni, južne sa vypínajúci Malý Kriváň (), západne ležiaca Kuriková () a severovýchodne ležiace Kraviarske ().

## Opis
Hôľnatý vrch s porastom kosodreviny a čučoriedok leží v strednej časti, bokom od hlavného hrebeňa Krivánskej Fatry. Bočný hrebeň, vybiehajúci z Koniarok, sa v masíve Holí rozvetvuje na severne smerujúce rameno, končiace Dlhým vrchom () a severozápadne smerujúce rameno, končiace vrchom *Kykula* (). Obe oddeľuje dolina Malá Bránica, ktorou preteká rovnomenný potok, odvodňujúci západné svahy vrchu. Severné svahy klesajú do doliny Veľká Bránica, ktorou preteká potok Bránica, južné sa zvažujú do Belianskej doliny, ktorú odvodňuje Beliansky potok.  Lúčnatý vrchol poskytuje výhľady na centrálnu a južnú časť hlavného hrebeňa a západným smerom na Kysuce.

Celá oblasť je súčasťou Národného parku Malá Fatra, západné svahy sú navyše súčasťou NPR Prípor a severovýchodné patria NPR Veľká Bránica.

### Výhľady
Hôľnatý vrchol s čiastočným porastom kosodreviny umožňuje ďaleký výhľad najmä západným a severným smerom. Východný a južný horizont zakrývajú vrcholy hlavného hrebeňa pohoria, na ktoré je z Holí veľmi dobrý výhľad. Dobre pozorovateľné sú Súľovské vrchy, Javorníky, Kysucká vrchovina a Oravská Magura, pri vhodných podmienkach je možné pozorovať pohraničné pásmo Oravských, Kysuckých a Moravsko-sliezskych Beskýd.

## Prístup
* po  zelenej značke:
** z rázcestia *Bránica* pri Belej cez dolinu Malá Bránica
** zo sedla Bublen v hlavnom hrebeni cez Koniarky
** cez sedlo Bublen; po  červenej značke hlavným hrebeňom zo Snilovského sedla od lanovky z Vrátnej

## Referencie

## Pozri aj
* Krivánska Fatra
* Zoznam vrcholov v Malej Fatre

## Iné projekty

## Externé odkazy
* Poloha na turistickej mape

Kategória:Vrchy v Malej Fatre
Kategória:Tisícovky na Slovensku
Kategória:Vrchy v okrese Žilina
Kategória:Vrchy v okrese Martin
Seberíniho ulica

**Seberíniho ulica** je ulica v Bratislave, v mestskej časti Ružinov.

Nachádza sa v západnej časti miestnej časti Pošeň. Je pomenovaná podľa slovenského evanjelického kňaza Jána Seberíniho (1780 – 1857). Do 22. apríla 1992 mala názov **Urxova ulica**, podľa Eduarda Urxa (1903 – 1942), česko-slovenského komunistického politika a novinára.

## Popis
Ulica je situovaná v smere západ-východ. Na západnom konci ústi do Tomášikovej ulice. Z južnej strany do nej ústi Ulica Svätého Vincenta. Zo severnej strany do nej ústi Jašíkova ulica. Z južnej strany do nej ústi spojka s rovnobežnou Babuškovou ulicou. Tesne pred východným koncom ulice do nej z južnej strany ústi ulica Viliama Figuša-Bystrého. Na východnom konci slepo končí parkoviskom obytného súboru. Ulica je prejazdná po celej dĺžke.

Dominantným objektom je Kostol svätého Vincenta de Paul, situovaný hneď na križovatke s Tomášikovou ulicou.
Kostol sa nachádza v areáli Misijnej spoločnosti sv. Vincenta de Paul, ktorý sa rozkladá južne od Seberíniho ulice.

Na severnej strane ulice sa nachádza administratívna budova, pôvodne postavená pre Generálne Riaditeľstvo OD Prior,
a Hotel Bratislava pri križovatke s Jašíkovou ulicou.

V druhej polovici ulice od križovatky s Jašíkovou ulicou prevažujú panelové bytové domy. Ku koncu ulice sa nachádza Obchodné stredisko Kocka.

## Významné objekty
* Kostol svätého Vincenta de Paul
* administratívna budova, Seberíniho 1
* Hotel Bratislava, Seberíniho 9
* Obchodné stredisko Kocka, Seberíniho 14

## Blízke ulice
* Babuškova ulica
* Jašíkova ulica
* Tomášikova ulica
* Ulica Svätého Vincenta de Paul
* Ulica Viliama Figuša-Bystrého

## Referencie

## Iné projekty

## Externé odkazy
* Seberíniho ulica na mape Bratislavy

Kategória:Ulice v Ružinove
Ulica Andreja Mráza

**Ulica Andreja Mráza** je ulica v Bratislave, v mestskej časti Ružinov. Nachádza sa v miestnej časti Pošeň. Je pomenovaná podľa literárneho a divadelného historika a kritika Andreja Mráza (1904 – 1964).

## Popis
Ulica je situovaná v smere západ-východ.
Na západnom konci vyúsťuje do Jašíkovej ulice. Na východnom konci vyúsťuje do Štefunkovej ulice. Križuje Bachovu ulicu, ktorá ju rozdeľuje na dva úseky, ktoré nie sú súvisle prejazdné.

### Úsek Jašíkova ulica – Bachova ulica
Na tomto úseku sa na oboch stranách ulice nachádzajú 7-poschodové panelové bytové domy z druhej polovice 60. rokov 20. storočia. Tento úsek je prejazdný. Na jeho konci pred križovaním s Bachovou ulicou sú osadené stĺpiky na zabránenie vjazdu motorových vozidiel na Bachovu ulicu.

### Úsek Bachova ulica – Štefunkova ulica
Ulica je na tomto úseku v hlavnej osi koncipovaná ako chodník až do vyústenia na Štefunkovu ulicu.

Severnú stranu lemuje 7-poschodový panelový bytový dom z druhej polovice 60. rokov 20. storočia. Prístup motorovým vozidlom je zabezpečený po paralelnej komunikácii, ktorá ústi do Štefunkovej ulice.

Južne od ulice sa nachádza rozsiahly areál Spojenej školy sv. Vincenta de Paul na Bachovej ulici.

## Blízke ulice
* Bachova ulica
* Jašíkova ulica
* Štefunkova ulica

## Galéria

Andreja Mráza 01.jpg
Andreja Mráza 02.jpg


## Referencie

## Iné projekty

## Externé odkazy
* Ulica Andreja Mráza na mape Bratislavy

Kategória:Ulice v Ružinove
Bachova ulica

**Bachova ulica** je ulica v Bratislave, v metskej časti Ružinov. Nachádza sa na západnej strane miestnej časti Pošeň.

Je pomenovaná podľa nemeckého skladateľa barokovej hudby Johanna Sebastiana Bacha (1685 – 1750). Do 22. apríla 1992 mala názov **Prechtlova ulica**.

## Popis
Ulica je situovaná v smere sever-juh. Na severnom konci ústi do Ružinovskej ulice. Križuje Exnárovu ulicu a ulicu Andreja Mráza. Na južnom konci slepo končí v areáli Spojenej školy sv. Vincenta de Paul.

Ulica je po celej dĺžke koncipovaná ako široký chodník a nie je oficiálne prejazdná. Križujúce ulice Exnárova a Andreja Mráza sú na mieste križovania prehradené. Prístup motorovým vozidlom do areálu školy je po paralelnej komunikácii na východnej strane, ktorá je vyústená na Ulicu Andreja Mráza.
Z dôvodu akútneho nedostatku parkovacích miest sa časti ulice pri križovatkách s Exnárovou a Andreja Mráza používajú na parkovanie.

Ulica nadväzuje na zastávku električiek a autobusov na Ružinovskej ulici a predstavuje hlavný vstup do západnej časti Pošne zo severnej strany pre peších, ktorí prichádzajú mestskou hromadnou dopravou. Bezprostredne na začiatku ulice pri križovatke s Ružinovskou ulicou sa pôvodne nachádzalo trhovisko, na ktoré nadväzovala predajňa potravín Zdroj - "Samoobsluha". Toto usporiadanie umožňovalo obyvateľom sídliska pri návrate z práce pohodlný nákup potravín a iných bežných potrieb.
Predajňa potravín neobstála v konkurencii s novovznikajúcimi obchodnými reťazcami a po výmene niekoľkých majiteľov definitívne zanikla.
Dnes budova slúži na úplne iný účel. Trhovisko slúži pôvodnému účelu dodnes, ale pôvodne úhľadný a kompaktný celok sa časom zmenil na nesúrodé zoskupenie predajných stánkov rôzneho typu a vzhľadu.

Oproti bývalej predajni potravín Zdroj tesne pred križovatkou s Exnárovou ulicou sa na východnej strane ulice nachádza fontána **Mária**.

Úsek medzi Exnárovou ulicou a ulicou Andreja Mráza je takmer po celej dĺžke na západnej strane lemovaný areálom materskej školy.
Na východnej strane sa až po paralelnú Štefunkovu ulicu rozkladá rozsiahla parková plocha s niekoľkými ihriskami.
Na jednom z ihrísk kedysi pôsobil hokejbalový celok *Predná Pošeň*.

Na južnom konci ulice sa nachádza rozsiahly areál školy, v ktorom v súčasnosti pôsobí Spojená škola sv. Vincenta de Paul.

## Významné objekty
* Fontána Mária
* Spojená škola sv. Vincenta de Paul, Bachova 4

## Blízke ulice
* Ulica Andreja Mráza
* Exnárova ulica
* Ružinovská ulica

## Referencie

## Iné projekty

## Externé odkazy
* Bachova ulica na mape Bratislavy

Kategória:Ulice v Ružinove
Koniarky (vrch v Malej Fatre)

**Koniarky** () sú vrch Malej Fatry. Nachádza sa v Krivánskej časti pohoria na jej hlavnom hrebeni, približne  južne od Terchovej. Z vrcholu je ďaleký výhľad.

## Poloha
Nachádza sa v severnej časti pohoria, v centrálnej časti geomorfologického podcelku Krivánska Fatra a jej najatraktívnejšej časti Krivánske Veterné hole. Vrch leží v Žilinskom kraji, na hranici okresov Žilina a Martin a zasahuje na katastrálne územie mesta Turany a obce Terchová. Najbližšími vrcholmi v hlavnom hrebeni je východne ležiaci, sedlom Bublen () oddelený Pekelník (), juhozápadným smerom sa nachádza Malý Kriváň (). Severozápadne ležia Hole (), severovýchodne vrch Kraviarske ().

## Opis
Hôľnatý vrch s porastom kosodreviny leží v strednej časti hlavného hrebeňa Krivánskej Fatry, napriek tomu hlavná hrebeňovka jeho vrcholom neprechádza a traverzuje jeho južným svahom. Južné a východné svahy sú hôľnaté s porastom čučoriedok a vrátane vrcholu poskytujú výhľady na veľkú časť hlavného hrebeňa. Severozápadným smerom vybieha z vrcholu rázsocha Holí, severovýchodným zasa rázsocha Kraviarskeho. Severné svahy klesajú do doliny Veľká Bránica, južné sa zvažujú do Turčianskej kotliny. Severné svahy odvodňuje potok Bránica, západné Beliansky potok a južné svahy odvádzajú vodu potokom Studenec priamo do Váhu. 

Celá oblasť je súčasťou Národného parku Malá Fatra, západné svahy sú navyše súčasťou NPR Prípor a severovýchodné patria NPR Veľká Bránica.

### Výhľady
Koniarky s hôľnatým vrcholom bez vyššej vegetácie umožňujú ďaleký výhľad na široké okolie. Východný horizont sčasti zakrýva mohutný Veľký Kriváň a Pekelník, juhozápadný zasa Malý Kriváň a severnému horizontu dominuje hlavný hrebeň. Vďaka svojej polohe ponúka vrch zaujímavý výhľad na mnohé vrchy Krivánskej Fatry, no zaujímavosťou je, že celá Lúčanská Fatra je zatienená Malým Kriváňom. Výborne viditeľná je však Veľká Fatra a západná časť Nízkych Tatier, severným a západným smerom sú neprehliadnuteľné Oravské, Kysucké a Moravsko-sliezske Beskydy. Dobre pozorovateľné sú bližšie a nižšie Súľovské vrchy, Javorníky a Kysucká vrchovina.

## Prístup
* po  zelenej značke:
** z rázcestia *Bránica* pri Belej cez dolinu Malá Bránica
** zo sedla Bublen v hlavnom hrebeni, odbočením z  hlavnej hrebeňovky
** po  červenej značke hlavným hrebeňom zo Snilovského sedla od lanovky z Vrátnej

## Referencie

## Pozri aj
* Krivánska Fatra
* Zoznam vrcholov v Malej Fatre

## Iné projekty
 

## Externé odkazy
* Poloha na turistickej mape

Kategória:Vrchy v Malej Fatre
Kategória:Tisícovky na Slovensku
Kategória:Vrchy v okrese Žilina
Kategória:Vrchy v okrese Martin
Humniště

thumb|Orientačná mapka
**Humniště** (niekedy tiež označované novodobým názvom **Martinice**) je zaniknutá stredoveká dedina s pevnosťou, ktorá stávala asi 10km západne od Slaného, v miestach terajšieho poľnohospodárskeho dvora Martinice v katastri obce Drnek v okrese Kladno. Dedina sa rozkladala približne 2¼km severozápadne od terajšieho Drnku na planine blízko novodobej cesty Drnek - Mšec, zhruba vo východnej časti areálu Martinic. Pevnosť potom stávala pri jej východnom okraji, na samom výbežku ostrožny. Dnes z dediny nezostalo nič, zachovali sa len stopy pevnosti.

Historické zmienky o Humništi sú veľmi skromné, najstaršia pochádza z roku 1416. Pre lepšie využitie okolitých pozemkov dal v roku 1711 gróf Jiří Adam z Martinic v susedstve spustnutej dedine založiť hospodársky dvor, nazvaný po majiteľoch panstva - Martinice. Možno predpokladať, že rozvaliny Humniště pritom poslúžili tiež ako zdroj stavebného materiálu. Ešte v prvých rokoch 20. storočia pozoroval Ferdinand Velc pri tvorení *Súpisu pamiatok* stopy múrov pustej vsi, tie však neskôr bez stopy zanikli, keď JRD rozširovalo Martinický dvor a zastavalo novými hospodárskymi budovami takmer celé priestranstvo až po okraj pevnosti. 

Jediné, čo dodnes ostalo z niekdajšieho Humnišťa, sú skromné zvyšky pevnosti v podobe priekopy a základov rozpadnutého muriva. Na samom východnom konci ostrohu stával palác, obdĺžniková budova rozmerov 13 × 8 m; pred ktorým sa nachádzalo malé nádvorie. Na západnej strane, kde je terén rovinatý, chránila pevnosť hradba a podkovovitá suchá priekopa o šírke približne 10m, v súčasnosti viditeľná ako asi 1,5m hlboká zníženina. Z ostatných strán poskytoval prirodzenú ochranu strmo sa zvažujúci terén a priekopu tu nebolo treba, postačovala hradba. Vstup do pevnosti bývala pravdepodobne od severozápadu, ako naznačujú základy dvojice okrúhlych stavieb priemere 6,5m, ktoré sa zachovali na severnej strane areálu pevnosti. Ferdinand Velc ich považoval za bašty, zatiaľ čo Lukáš Vytlačil ich opisuje ako pozostatky vstupnej brány. Z opevnenia južnej strany nezostalo nič, pretože bolo v minulosti rozobraté na stavebný materiál; zreteľný je tu zvyšok novovekého násypu, ktorý slúžil k jeho odvozu.   

## Literatúra
* VYTLAČIL, Lukáš. *Čtyři tvrziště na Slánsku. Hradečno, Humniště, Ostrov a Řisuty.* 1. vyd Plzeň: nakl. Ing. Petr Mikota, 2006, str 11, 12 a 14. ISBN 80-86596-70-2

## Pozri aj
* Svídna 
* Drnek 
* Martinicové a Clam-Martinicové
* Zoznam zaniknutých sídiel v Česku

## Externé odkazy
* Humniště, Súpis pamiatok, 20. Politický okres Slanský (1904), str 58-59  
* Stručná história obce Drnek vr. Humniště 

## Zdroj

Kategória:Zaniknuté obce v Česku
Kategória:Kultúrne pamiatky v Stredočeskom kraji
Jašíkova ulica (Bratislava)

**Jašíkova ulica** je ulica v Bratislave, v mestskej časti Ružinov. Nachádza sa v západnej časti miestnej časti Pošeň. Je pomenovaná podľa slovenského prozaika a básnika Rudolfa Jašíka (1919 – 1960). Pred vybudovaním sídliska Pošeň v 60. rokoch 20. storočia bola ulica súčasťou miestnej časti Prievoz a mala názov **Sukova ulica**.

## Popis
Ulica je situovaná v smere sever-juh. Na severnom konci Jašíkova ulica ústi do Ružinovskej ulice. Na východnej strane do Jašíkovej ulice ústia Exnárova ulica a ulica Andreja Mráza. Na západnej strane do Jašíkovej ulice ústi Obilná ulica. Na južnom konci Jašíkova ulica ústi do Seberíniho ulice.

Ulica je prejazdná po celej dĺžke.

Na začiatku ulice pri križovatke s Ružinovskou ulicou sa na západnej strane nachádza Biznis Centrum Kerametal. Južne od neho je na tej istej strane situovaná budova bývalej pobočky VÚB Ružinov. Medzi biznis centrom a budovou banky je situovaná komunikácia, ktorá zabezpečuje prístup na Papánkovo námestie. Na ulici sa nachádza 7-poschodový panelový dom z druhej polovice 60. rokov 20. storočia a niekoľko panelových domov z druhej polovice 80. rokov 20. storočia.

Ulica z východnej strany ohraničuje areál Hotela Bratislava.

## Významné objekty
* Biznis Centrum Kerametal, Jašíkova 2
* bývalá pobočka VÚB Ružinov, Jašíkova 8

## Blízke ulice
* Ulica Andreja Mráza
* Exnárova ulica
* Obilná ulica
* Papánkovo námestie
* Ružinovská ulica
* Seberíniho ulica

## Referencie

## Iné projekty

## Externé odkazy
* Jašíkova ulica na mape Bratislavy

Kategória:Ulice v Ružinove